Kilde skole

Kilde skole er en nedlagt barneskole i Moelv i Ringsaker kommune, rett ved fylkesvei 213. Skolen ligger i nordre del av tettstedet Moelv. Skolen var én av fire barneskoler i området fram til 2017. Kilde skole hadde de siste årene ca. 225 elever. Kilde skole fikk elever fra Fossen skole da de skulle begynne i 5. klasse. Skolen ble nedlagt 2017. Politiet har siden brukt de ledige lokalene. Historikk I omgangsskolens tid vandret læreren fra gard til gard hvor det ble holdt skole én uke om gangen. Ved overgangen til fastskole ble det iverksatt en storstilt bygging av skolehus. Det som ble Kilde skole holdt først til i leide lokaler på gården Smestad. Kilde skole sto ferdig i 1889 og ble satt i drift året etter. Skolen fikk navnet Kilde etter den naturlige vannkilden på stedet. De første skolebygningene skulle dekke mange behov: Skolesaler, lærerleiligheter og plass til husdyr. Selve skolebygningen var i to etasjer. Det var to klasserom, lærerleilighet på tre rom og kjøkken og ett rom til lærerinne. I 1915 ble en ny skolebygning tatt i bruk. Denne minner sterkt om Schäffergården utenfor København hvor Foreningen for dansk-norsk samarbeid holder til. I 1964 ble et nytt skolebygg tatt i bruk. Dette rommet gymnastikksal, spesialrom for naturfag, bibliotek, lærerværelse og kontorer. Siste og fjerde bygg på Kilde ble tatt i bruk i 1995. Det er nokså enestående at fire skolebygninger fra fire epoker er blitt stående side om side. Skolen ble nedlagt i 2017 og elevene overflyttet til den nye Moelv skole. Skolen hadde en egen sang. Andre strofe lyder: Syng ut, stem i vår egen melodi om nærhet og om fellesskap i daglig harmoni!. Ledelse Skolens rektor var fra starten i 1890 til 2010 har vært Torstein Kollgaard, Hans Andersen, Peter Nyhus, Karl Tallhaug, Norvald Basmo, Berit Bratteng og Steinar Ulven. Referanser Eksterne lenker (en) Kilde skole – kategori av bilder, video eller lyd på Commons